|  |  |
| --- | --- |
| Puudutatud asutused vastavalt nimekirjale | 13.10.2022 nr 5-1/14/2022-5 |

**Detailplaneeringu osalise kehtetuks tunnistamise otsuse eelnõu ja projekteerimistingimuste eelnõu arvamuse avaldamiseks**

Saue Vallavalitsus annab Teile kui piirinaabritele/huvitatud isikutele teada, et Saue Vallavolikogu 28. august 1997. aasta korraldusega nr 60 kehtestatud Laagri aleviku osalise detailplaneeringu osalise kehtetuks tunnistamise **Pärnu mnt 570** (katastritunnus: 72703:001:1970; 5072 m² elamumaa 100%) kinnistul ning projekteerimistingimuste andmise eelnõu osas on võimalik arvamust avaldada. Eelnõuga saab tutvuda Saue valla veebilehel: <https://sauevald.ee/avatud-menetlusega-projekteerimisteated>

Pärnu mnt 570 kinnistu jääb Saue Vallavolikogu 28. august 1997. aasta korraldusega nr 60 kehtestatud Laagri aleviku osalise detailplaneeringu koosseisu, mis on antud kinnistu osas vananenud ja ei võimalda rajada keskuse juhtotstarbega maale nutiladude hoonet. Kuna taotleja soovib planeeringu elluviimisest loobuda detailplaneeringus toodud kujul, on algatatud Laagri aleviku osalise detailplaneeringu osaline kehtetuks tunnistamine Pärnu mnt 570 kinnistu osas avatud menetlusega, eesmärgiga määrata kinnistule nutiladude hoone ehitusõigus projekteerimistingimuste alusel.

Saue Vallavalitsus on koostanud eelnõu pojekteerimistingimuste määramiseks Laagri alevikus Pärnu mnt 570 kinnistul olemasolevate, kuid amortiseerinud eluhoone ja abihoonete lammutamiseks ja selle asemele nutiladude hoone rajamiseks, et aidata leevendada turul olevat nõudlust. Lisaks on nutiladude hoone rajamisel tegemist avaliku huviga, et aidata suurendada vallaelanikele vajaliku teenuse pakkumist. Nutiladude hoone on väikeladude hoone, mis on jagatud 36-ks eraldiseisvaks ühendamata laoboksiks.

Arvamused palume edastada hiljemalt **13. novembriks 2022** e-postile info@sauevald.ee või postiaadressil Kütise 8, Saue linn 76505, Saue vald

Lugupidamisega

(allkirjastatud digitaalselt)

Triin Masing

ehitusosakonna juhataja

Lisad:

1. Saue Vallavolikogu 28. august 1997. aasta korraldusega nr 60 kehtestatud Laagri aleviku osalise detailplaneeringu osaline kehtetuks tunnistamine Pärnu mnt 570 kinnistu osas ja projekteerimistingimuste määramise otsuse eelnõu;
2. Projekteerimistingimuste määramine Laagri aleviku Pärnu mnt 570 kinnistu eelnõu;
3. Laohoone eskiisprojekt

Aive Mikk

+372 5270 869 aive.mikk@sauevald.ee